ddrg/super_eurlex huggingface dataset:
1)

Ní mór Airteagal 6(1) de Threoir 93/13/CEE ón gComhairle an 5 Aibreán 1993 maidir le téarmaí éagóracha i gconarthaí tomhaltóra a léirmhíniú mar ní a chiallaíonn go gceanglaítear ar chúirt náisiúnta ex officio, agus iarratas á éisteacht aici ar ordú íocaíochta a dhéanamh agus i gcás nach nglacann an féichiúnaí is tomhaltóir lena mbaineann páirt sa nós imeachta go dtí go n-eiseofar an t-ordú íocaíochta sin, gan téarma éagórach sa chonradh creidmheasa tomhaltóra arna thabhairt i gcrích idir an tomhaltóir sin agus an díoltóir nó an soláthróir lena mbaineann, ar a bhfuil cuid den éileamh líomhnaithe sin bunaithe, a chur i bhfeidhm,. Sa chás sin, tá sé de chumhacht ag an gcúirt sin an t-iarratas sin a dhiúltú go páirteach, ar choinníoll gur féidir leis an gconradh leanúint ar aghaidh ar marthain gan aon leasú, athrú nó forlíonadh breise, a bhfuil sé de dhualgas ar an gcúirt sin a fhíorú.
2)

Ní mór forálacha Threoir 2006/112 mar aon le prionsabail na neodrachta cánach, na héifeachtachta agus na comhréireachta a léirmhíniú sa chaoi nach gcuirtear bac ar reachtaíocht náisiúnta ná ar chleachtas náisiúnta faoina gceanglaítear ar an díoltóir maoine dochorraithe an asbhaint ar an gcáin bhreisluacha arna híoc roimhe sin ar an tsócmhainn sin a choigeartú tar éis diúltú dó an ceart chun rogha cánach i ndáil leis an díol sin ar an gcúis nár chomhlíon an ceannaitheoir, ar dháta an díola, na coinníollacha a leagadh síos chun go bhféadfadh an díoltóir an ceart sin a fheidhmiú. Cé nach mbaineann úsáid iarbhír na maoine dochorraithe atá i gceist ag an gceannaitheoir i dtaca le gníomhaíochtaí atá faoi réir CBL le hábhar i ndáil leis sin, ceanglaítear ar na húdaráis inniúla, mar sin féin, a fháil amach ar tharla calaois nó mí-úsáid ar thaobh an duine inchánach a raibh sé ar intinn aige a cheart chun rogha cánach a fheidhmiú i ndáil leis an idirbheart atá i gceist.
Breithiúnas na Cúirte (an Deichiú Dlísheomra) an 7 Iúil 2022 (iarraidh ar réamhrialú ó Hoge Raad der Nederlanden – an Ísiltír) – Staatssecretaris van Financiën v X

(Cás C-194/21) (1)

(Tarchur chun réamhrialú - Cáin bhreisluacha (CBL) - Treoir 2006/112/CE - Airteagail 184 agus 185 - Asbhaintí a thabhairt chun rialtachta - Duine inchánach nár fheidhmigh a cheart asbhainte roimh dhul in éag na tréimhse teorann - Dodhéanta an asbhaint seo a dhéanamh i gcomhthéacs nithe a thabhairt chun rialtachta)

(2022/C 318/18)

Teanga an cháis: an Ollainnis

An chúirt a rinne an tarchur

Hoge Raad der Nederlanden

Páirtithe sna príomhimeachtaí

Iarratasóir: Staatssecretaris van Financiën

Cosantóir: X

An chuid oibríochtúil

Ní mór Airteagail 184 agus 185 de Threoir 2006/112/CE ón gComhairle an 28 Nollaig 2006 maidir leis an gcomhchóras cánach breisluacha, arna leasú le Treoir 2010/45/AE ón gComhairle an 13 Iúil 2010,

a léirmhíniú ar chaoi a chiallaíonn:

nach gcuirtear bac ar dhuine inchánach ar theip air, roimh dhul in éag na tréimhse teorann a leagtar síos leis an dlí náisiúnta, an ceart a fheidhmiú maidir le cáin bhreisluacha (CBL) a asbhaint a bhaineann le earra nó seirbhís a fháil, a dhiúltiú ón deis an asbhaint sin a dhéanamh ina dhiaidh sin, agus an earra nó an tseirbhis á úsáid den chéaduair chun críocha idirbheart a ngearrtar cáin orthu, trína thabhairt chun rialtachta, fiú mura gcruthófar mí-úsáid aon chirt, aon chalaois, nó aon chaillteanas ioncaim ó cháin.

(1) IO C 228, 14.06.2021.
Breithiúnas na Cúirte (an tOchtú Dlísheomra) an 24 Márta 2022 – an Coimisiún Eorpach v Éire

(Cás C-126/21)

(2022/C 198/16)

Teanga an cháis: an Béarla

Tionscnaíodh an cás seo roimh an 1 Eanáir 2022, dáta deiridh an mhaolaithe ar an nGaeilge.
Breithiúnas na Cúirte Breithiúnais (an tOchtú Dlísheomra) an 24 Márta 2022 – an Coimisiún Eorpach v Éire

(Cás C-125/21) (1)

(Imeachtaí mar gheall ar mhainneachtain in oibleagáid a chomhlíonadh - Comhar breithiúnach in ábhair choiriúla - Aitheantas frithpháirteach a thabhairt do bhreithiúnais in ábhair choiriúla lena bhforchuirtear pianbhreitheanna coimeádta nó bearta a bhaineann le cailleadh saoirse chun iad a fhorfheidhmiú san Aontas Eorpach - Cinneadh Réime 2008/909/CGB - Mainneachtain na bearta is gá a ghlacadh chun an Cinneadh Réime a chomhlíonadh - Mainneachtain cumarsáide leis an gCoimisiún Eorpach)

(2022/C 198/15)

Teanga an cháis: an Béarla

Páirtithe

Iarratasóir: an Coimisiún Eorpach (ionadaithe: J. Tomkin agus S. Grünheid, i gcáil Gníomhairí)

Cosantóir: Éire (ionadaithe: M. Browne, M. Lane agus J. Quaney, i gcáil Gníomhairí, le cúnamh ó M. Gray, abhcóide sinsir)

An chuid oibríochtúil

1) Toisc nár glacadh, laistigh den teorainn ama, na forálacha reachtaíochta, rialúcháin nó riaracháin is gá chun Cinneadh Réime 2008/909/CGB ón gComhairle an 27 Samhain 2008, maidir le prionsabal an aitheantais fhrithpháirtigh a chur i bhfeidhm ar bhreithiúnais in ábhair choiriúla lena bhforchuirtear pianbhreitheanna coimeádta nó bearta a bhaineann le cailleadh saoirse chun iad a fhorfheidhmiú san Aontas Eorpach a chomhlíonadh, agus toisc nár chuir sí téacs na bhforálacha sin in iúl don Choimisiún Eorpach, theip ar Éirinn na hoibleagáidí atá uirthi faoi Airteagal 29(1) agus (2) den Chinneadh-Réime sin a chomhlíonadh.

2) Ordaítear d’Éirinn na costais a íoc.

(1) IO C 148, 26.04.2021
Breithiúnas na Cúirte Breithiúnais (an tOchtú Dlísheomra) an 24 Márta 2022 – Lukáš Wagenknecht v an Coimisiún Eorpach

(Cás C-130/21 P) (1)

(Achomharc - Cosaint leasanna airgeadais an Aontais Eorpaigh - Calaois a chomhrac - Creat airgeadais ilbhliantúil - Coinbhleacht leasa líomhnaithe Phríomh-Aire Phoblacht na Seice - Iarratas chun cosc a chur ar Phríomh-Aire Phoblacht na Seice bualadh le Coláiste na gCoimisinéirí Eorpacha - Iarratas chun deireadh a chur le híocaíochtaí díreacha i mbuiséad an Aontais le grúpaí áirithe agraibhia - Mainneachtain gníomhú - Easpa gníomhaíochta líomhnaithe ag an gCoimisiún Eorpach - Comhdhéanamh Chúirt Ghinearálta an Aontais Eorpaigh - Easpa neamhchlaontachta líomhnaithe - Neamh-inghlacthacht na gníomhaíochta - Páipéar seasaimh - Seasamh dlíthiúil - Leas in imeachtaí a thionscnamh)

(2022/C 198/17)

Teanga an cháis: an Béarla

Páirtithe

Iarratasóir: Lukáš Wagenknecht (ionadaí: A. Koller, advokátka)

Páirtí eile sna himeachtaí: an Coimisiún Eorpach (ionadaithe: F. Erlbacher agus M. Salyková, i gcáil Gníomhairí)

An chuid oibríochtúil

1) Diúltaítear leis an achomharc.

2) Ordaítear do Lukaš Wagenknechtest a chostais féin agus costais an Choimisiún Eorpaigh a íoc.

(1) IO C 182, 10.05.2021
Breithiúnas na Cúirte (an Seachtú Dlísheomra) an 31 Márta 2022 (iarraidh ar réamhrialú ón Verwaltungsgerichtshof – an Ostair) – IA v Bundesamt für Fremdenwesen und Asyl

(Cás C-231/21) (1)

(Tarchur chun réamhrialú - Réimse na saoirse, na slándála agus an cheartais - Córas Bhaile Átha Cliath - Rialachán (AE) Uimh. 604/2013 - Airteagal 29(2) - An t-iarrthóir ar thearmann a aistriú chuig an mBallstát atá freagrach as scrúdú a dhéanamh ar an iarratas ar chosaint idirnáisiúnta - Teorainn ama sé mhí le hiarratasóir a aistriú - Féidearthacht síneadh suas go bliain amháin ar a mhéid a chur leis an teorainn ama sin a shíneadh i gcás príosúnachta - Coincheap na “príosúnachta” - An t-iarrthóir ar thearmann a chur go héigeantach in aonad síciatrach ospidéil le húdarú breitheamh)

(2022/C 207/08)

Teanga an cháis: an Ghearmáinis

An chúirt a rinne an tarchur

Verwaltungsgerichtshof

Páirtithe sna príomhimeachtaí

Iarratasóir: IA

Cosantóir: Bundesamt für Fremdenwesen und Asyl

An chuid oibríochtúil

Ní mór an dara habairt d’Airteagal 29(2) de Rialachán (AE) Uimh. 604/2013 ó Pharlaimint na hEorpa agus ón gComhairle an 26 Meitheamh 2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát a léirmhíniú sa chiall nach bhfuil coincheap na “príosúnachta”, dá dtagraítear san fhoráil sin, infheidhme maidir le hiarrthóir ar thearmann a chur go héigeantach in aonad síciatrach ospidéil, arna údarú le cinneadh cúirte ar na forais gur bagairt an duine sin, mar gheall ar mheabhairghalar, dó féin nó don tsochaí.

(1) IO C 242, 21.06.2021
Breithiúnas na Cúirte (an tOchtú Dlísheomra) an 31 Márta 2022 (iarraidh ar réamhrialú ón Amtsgericht Bremen – Allemagne) – DM v CTS Eventim AG & Co. KGaA

(Cás C-96/21) (1)

(Tarchur chun réamhrialú - Cosaint tomhaltóirí - Treoir 2011/83/AE - Ceart chun tarraingt siar maidir le cianchonarthaí agus conarthaí seacháitribh - Eisceachtaí ón gceart tarraingt siar - Airteagal 16 (l) - Soláthar seirbhísí a bhaineann le gníomhaíochtaí fóillíochta - Conradh lena ndéantar foráil maidir le dáta sonrach nó tréimhse feidhmíochta sonrach - Seirbhísí gníomhaire ticéid a sholáthar - Idirghabhálaí ag gníomhú ina ainm féin ach thar ceann eagraí gníomhaíochta fóillíochta - Riosca a bhaineann le feidhmiú an chirt chun tarraingt siar)

(2022/C 207/06)

Teanga an cháis: an Ghearmáinis

An chúirt a rinne an tarchur

Amtsgericht Bremen

Páirtithe sna príomhimeachtaí

Iarratasóir: DM

Cosantóir: CTS Eventim AG & Co. KGaA

An chuid oibríochtúil

Ní mór Airteagal 16 (l), de Threoir 2011/83/AE ó Pharlaimint na hEorpa agus ón gComhairle an 25 Deireadh Fómhair 2011 maidir le cearta tomhaltóirí, lena leasaítear Treoir 93/13/CEE ón gComhairle agus Treoir 1999/44/CE ó Pharlaimint na hEorpa agus ón gComhairle agus lena n-aisghairtear Treoir 85/577/CEE ón gComhairle agus Treoir 97/7/CE ó Pharlaimint na hEorpa agus ón gComhairle a léirmhíniú sa chiall go bhfuil an eisceacht ón gceart chun tarraingt siar dá bhforáiltear san fhoráil sin inchurtha i leith tomhaltóir a thug, le hidirghabhálaí ag gníomhú ina ainm, ach thar ceann eagraí gníomhaíochta fóillíochta, cianchonradh i gcrích a bhaineann le ceart rochtana ar an ngníomhaíocht sin a fháil, a mhéid, ar thaobh amháin, go gcuirfidh, i gcomhréir le hAirteagal 12(a) den Treoir sin, go gcuirfeadh an oibleagáid an conradh sin a chomhlíonadh maidir leis an tomhaltóir an riosca a bhaineann le forchoimeád na n-acmhainneachtaí a scaoiltear ar an mbealach sin ar eagraí na gníomhaíochta lena mbaineann agus, ar an taobh eile, go bhfuil an ghníomhaíocht fóillíochta a dtugann an ceart sin rochtain uirthi sceidealta le bheith ar siúl ar dháta faoi leith nó laistigh de thréimhse shonrach.

(1) IO C 138, 19.04.2021
1)

Ní mór Airteagal 58(1) agus (4) de Threoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE, arna leasú le Rialachán Tarmligthe (AE) 2017/2365 ón gCoimisiún an 18 Nollaig 2017 a léirmhíniú sa chiall nach gcuireann sé cosc, i gcomhthéacs nós imeachta chun conradh poiblí a dhámhachtain, ar údarás conarthach ceanglais níos déine ná na híoscheanglais a leagtar síos le rialacháin náisiúnta a fhorchur, faoi na critéir roghnúcháin a bhaineann le hacmhainneachtaí teicniúla agus gairmiúla oibreoirí eacnamaíocha, ar choinníoll go bhfuil ceanglais den sórt sin oiriúnach chun a ráthú go bhfuil na scileanna teicniúla agus gairmiúla is gá ag iarrthóir nó ag tairgeoir chun an conradh a dhámhfar a chomhlíonadh, cibé an bhfuil baint acu le hábhar an chonartha agus an bhfuil siad comhréireach leis.
1)

Údarú na scéime cabhrach chun micreastáisiúin chumhachta hidrileictreacha a thógáil de thoradh Chinneadh C(2012) 5048 críochnaitheach an 25 Iúil 2012 maidir le Státchabhair SA.32113 (2010/N) – An Iodáil: Ní raibh scéim chabhrach maidir le fuinneamh a shábháil, córais téimh cheantair agus leictriú ceantair iargúlta in Alto Adige/Tyrol Theas i bhfeidhm a thuilleadh nuair a chuir an Autonome Provinz Bozen (Réigiún Uathrialach de Bolzano, an Iodáil) fóirdheontais ar fáil do KW agus SG.
Breithiúnas na Cúirte (an Seachtú Dlísheomra) an 7 Aibreán 2022 (iarraidh ar réamhrialú ón Sąd Rejonowy dla Łodzi-Śródmieścia w Łodzi – an Pholainn) – Imeachtaí maidir le haithint agus forfheidhmiú pionós airgeadais arna fhorchur ar D.B.

(Cás C-150/21) (1)

(Tarchur chun réamhrialú - Comhar breithiúnach in ábhair choiriúla - Aitheantas frithpháirteach - Cinneadh Réime 2005/214/JAI - Pionóis airgid a fhorfheidhmiú - Airteagal 1(a)(ii) - Cinneadh lena bhforchuirtear pionós airgid arna eisiúint ag údarás riaracháin - Cinneadh faoi réir achomhairc chuig ionchúisitheoir faoi réir threoracha an Aire Dlí agus Cirt - Achomharc ina dhiaidh sin os comhair cúirte ag a bhfuil dlínse go háirithe in ábhair choiriúla)

(2022/C 213/19)

Teanga an cháis: an Pholainnis

An chúirt a rinne an tarchur

Sąd Rejonowy dla Łodzi-Śródmieścia w Łodzi

Páirtithe sna príomhimeachtaí

Iarratasóir: D.B.

i láthair: Prokuratura Rejonowa Łódź-Bałuty

An chuid oibríochtúil

Ní mór Airteagal 1(a)(ii) de Chinneadh Réime 2005/214/ JAI ón gComhairle an 24 Feabhra 2005 maidir le cur i bhfeidhm phrionsabal an aitheantais fhrithpháirtigh ar phionóis airgid, arna leasú le Cinneadh Réime 2002/465/JAI ón gComhairle an 26 Feabhra 2009 a léirmhíniú sa chaoi sin gur “cinneadh” é cinneadh lena bhforchuirtear pionós airgid go cinntitheach ar dhuine nádúrtha, arna ghlacadh ag údarás de chuid an Bhallstáit eisiúna seachas cúirt mar gheall ar chion coiriúil faoi dhlí an Bhallstáit sin; de réir bhrí na forála sin, i gcás ina bhforáiltear le rialacháin an Bhallstáit sin go ndéanfaidh ionchúisitheoir arna chur faoi údarás ordlathach an Aire Dlí agus Cirt, an t-achomharc i gcoinne an chinnidh sin a scrúdú ar dtús, i gcúirt a bhfuil dlínse aici go háirithe in ábhair choiriúla, a bhféadfaidh an duine lena mbaineann a urghabháil ina dhiaidh sin má ghlacann an t-ionchúisitheoir sin cinneadh ag diúltú don achomharc sin, ar an gcoinníoll nach bhfuil rochtain ar an dlínse sin faoi réir coinníollacha a fhágann go bhfuil sé dodhéanta nó ródheacair an rochtain sin a chur i bhfeidhm.

(1) IO C 329, 16.08.2021
Breithiúnas na Cúirte (an tOchtú Dlísheomra) an 7 Aibreán 2022 (iarraidh ar réamhrialú ón Amtsgericht Bottrop – an Ghearmáin) – Fuhrmann-2-GmbH v B.

(Cás C-249/21) (1)

(Tarchur chun réamhrialú - Cosaint tomhaltóirí - Treoir 2011/83/UE - Airteagal 8(2), - Cianchonarthaí a thugtar i gcrích trí mhodh leictreonach - Oibleagáid tuairiscithe atá ar an ndíoltóir nó soláthróir - Cnaipe nó feidhm chomhchosúil a ghníomhachtú atá beartaithe chun an t-ordú a chur le hoibleagáid íocaíochta - Foclaíocht shoiléir chomhchosúil, leis na focail “ordú le hoibleagáid íocaíochta” - Ag cur san áireamh an tagairt atá ar an gcnaipe nó ar an bhfeidhm chomhchosúil amháin chun críocha analógach foclaíocht den sórt sin a mheasúnú)

(2022/C 213/20)

Teanga an cháis: an Ghearmáinis

An chúirt a rinne an tarchur

Amtsgericht Bottrop

Páirtithe sna príomhimeachtaí

Iarratasóir: Fuhrmann-2-GmbH

Cosantóir: B.

An chuid oibríochtúil

Ní mór an dara fomhír d’Airteagal 8(2) de Threoir 2011/83/AE ó Pharlaimint na hEorpa agus ón gComhairle an 25 Deireadh Fómhair 2011 maidir le cearta tomhaltóirí, lena leasaítear Treoir 93/13/CEE agus Treoir 1999/44/CE ó Pharlaimint na hEorpa agus ón gComhairle agus lena n-aisghairtear Treoir 85/577/CEE ón gComhairle agus Treoir 97/7/CE ó Pharlaimint na hEorpa agus ón gComhairle, a léirmhíniú sa chaoi sin chun a chinneadh, i gcomhthéacs próisis ordaithe a bhaineann le cianchonradh a thabhairt i gcrích trí mhodh leictreonach, an bhfuil foclaíocht arna hiontráil ar an gcnaipe ordaithe nó ar fheidhm chomhchosúil, amhail an fhoclaíocht “críochnú an ordaithe”, “atá analógach” do na focail “ordú le hoibleagáid íocaíochta”, de réir bhrí na forála seo, ní mór brath ar lua atá ar an gcnaipe nó feidhm chomhchosúil sin amháin.

(1) IO C 297, 26.07.2021
1)

Tá Poblacht na Fraince, — ós rud é nár áirithigh sí nach sárófaí an teorainnluach laethúil is infheidhme maidir leis na tiúchain de mhicrea-cháithníní (PM10) ar bhealach córasach agus marthanach ón 1 Eanáir 2005 go dtí 2019 agus an dáta sin san áireamh, i gceirtleán agus crios cáilíochta Pháras (FR04A01/FR11ZAG01), agus ón 1 Eanáir 2005 go dtí 2016 agus an dáta sin san áireamh, cé is moite den bhliain 2008 i gceirtleáin agus crios cáilíochta Martinique/Fort-de-France (FR39N10/FR02ZAR01), i ndiaidh mainneachtain a dhéanamh na hoibleagáidí atá uirthi faoi Airteagal 13(1) de Threoir 2008/50/CE ó Pharlaimint na hEorpa agus ón gComhairle an 21 Meitheamh 2008, maidir le cáilíocht an aeir chomhthimpeallaigh agus aer níos glaine don Eoraip, arna léamh i gcomhar le hIarscríbhinn XI a ghabhann leis an Treoir sin, agus — ós rud é nár áirithigh sí go ndéanfaí foráil sna pleananna um cháilíocht an aeir do bhearta iomchuí agus go mnbeadh an tréimhse inar sáraíodh an teorainnluach sin chomh gearr agus is féidir, i ndiaidh mainneachtain a dhéanamh, sa dá chrios sin ón 11 Meitheamh 2010, na hoibleagáidí atá uirthi faoin dara fomhír d'Airteagal 23(1) de Threoir 2008/50 arna léamh i gcomhar le hIarscríbhinn XV a ghabhann leis, a chomhlíonadh.
Breithiúnas na Cúirte (an Séú Dlísheomra) an 28 Aibreán 2022 (iarraidh ar réamhrialú ón Landgericht München I – an Ghearmáin) – Phoenix Contact GmbH & Co. KG v HARTING Deutschland GmbH & Co. KG, Harting Electric GmbH & Co. KG

(Cás C-44/21) (1)

(Tarchur chun réamhrialú - Maoin intleachtúil - Treoir 2004/48/CE - Airteagal 9(1) - Paitinn Eorpach - Bearta eatramhacha - Cumhacht na n-údarás breithiúnach náisiúnta urghaire idirbhreitheach a eisiúint chun sárú ar cheart maoine intleachtúla a chosc - Cásdlí náisiúnta lena ndíbhtear iarratais ar bhearta eatramhacha i gcás nár deimhníodh bailíocht na paitinne atá i gceist, ar a laghad, le cinneadh a tugadh ag an gcéad chéim in imeachtaí freasúra nó cealaithe - Oibleagáid an dlí náisiúnta a léirmhíniú i gcomhréir le dlí an Aontais Eorpaigh)

(2022/C 237/17)

Teanga an cháis: an Ghearmáinis

An chúirt a rinne an tarchur

Landgericht München I

Páirtithe sna príomhimeachtaí

Iarratasóir: Phoenix Contact GmbH & Co. KG

Cosantóirí: HARTING Deutschland GmbH & Co. KG, Harting Electric GmbH & Co. KG

An chuid oibríochtúil den breithiúnas

Ní mór Airteagal 9(1) de Threoir 2004/48/CE ó Pharlaimint na hEorpa agus ón gComhairle an 29 Aibreán 2004 maidir le cearta maoine intleachtúla a fhorfheidhmiú a léirmhíniú mar chosc ar chásdlí náisiúnta ar dá réir a chaithfear, i bprionsabal, iarratais ar fhaoiseamh eatramhach do shárú paitinne a dhíbhe i gcás nár deimhníodh bailíocht na paitinne atá i gceist, ar a laghad, le cinneadh a tugadh ag an gcéad chéim in imeachtaí freasúra nó cealaithe.

(1) IO C 182, 10.05.2021.
Breithiúnas na Cúirte (an Séú Dlísheomra) an 28 Aibreán 2022 (iarraidh ar réamhrialú ó Tribunal Superior de Justicia de Castilla y León – an Spáinn) – Gerencia Regional de Salud de Castilla y León v Delia

(Cás C-86/21) (1)

(Tarchur chun réamhrialú - Saorghluaiseacht oibrithe - Airteagal 45 CFAE - Rialachán (AE) Uimh. 492/2011 - Airteagal 7(2) - Cóir chomhionann - Córas náisiúnta maidir le haitheantas d’fhorbairt ghairmiúil na ngairmithe cúraim sláinte - Mainneachtain taithí ghairmiúil a fuarthas i seirbhísí sláinte de chuid Ballstát eile a chur san áireamh - Bac)

(2022/C 237/19)

Teanga an cháis: an Spáinnis

An chúirt a rinne an tarchur

Tribunal Superior de Justicia de Castilla y León

Páirtithe sna príomhimeachtaí

Iarratasóir: Gerencia Regional de Salud de Castilla y León

Cosantóir: Delia

An chuid oibríochtúil

Ní mór Airteagal 45 CFAE agus Airteagal 7 de Rialachán (AE) Uimh. 492/2011 ó Pharlaimint na hEorpa agus ón gComhairle an 5 Aibreán 2011 maidir le saoirse ghluaiseachta d’oibrithe laistigh den Aontas, a léirmhíniú ar chaoi a chiallaíonn go dtoirmeasctar rialachán náisiúnta maidir le haitheantas d’fhorbairt ghairmiúil i seirbhís sláinte de chuid Ballstát lena gcuirtear cosc, chun críocha shinsearacht an oibrithe, ar thaithí ghairmiúil an oibrithe a fuarthas i seirbhís sláinte poiblí de chuid Ballstát eile a chur san áireamh, ach amháin má chomhlíontar cuspóir leasa ghinearálta leis an srian ar shaorghluaiseacht oibrithe atá sa rialachán sin, má áirithítear go mbainfear amach an cuspóir sin agus mura rachaidh sé thar a bhfuil riachtanach chun an cuspóir a bhaint amach.

(1) IO C 189 an 17.05.2021
Breithiúnas na Cúirte (an tOchtú Dlísheomra) an 28 Aibreán 2022 (iarraidh ar réamhrialú ón Lietuvos vyriausiasis administracinis teismas – an Liotuáin) – UAB “Romega” v Valstybinė maisto ir veterinarijos tarnyba

(Cás C-89/21) (1)

(Tarchur chun réamhrialú - Dlí an bhia - Rialachán (CE) Uimh. 2073/2005 - Critéir mhicribhitheolaíocha le haghaidh earraí bia - Airteagal 1 - Iarscríbhinn I - Feoil úr éanlaith chlóis - Rialú á dhéanamh ag na húdaráis náisiúnta inniúla ar láithreacht Salmonella a liostaítear i mír 1.28 de Chaibidil I den Iarscríbhinn sin - Rialú ar láithreacht miocrorgánach pataigineach eile - Rialachán (CE) Uimh. 178/2002 - Airteagal 14(8) - Rogha na n-údarás náisiúnta - Raon feidhme)

(2022/C 237/20)

Teanga an cháis: an Liotuáinis

An chúirt a rinne an tarchur

Lietuvos vyriausiasis administracinis teismas

Páirtithe sna príomhimeachtaí

Iarratasóir: UAB “Romega”

Cosantóir: Valstybinė maisto ir veterinarijos tarnyba

An chuid oibríochtúil

Ní mór Airteagal 1 de Rialachán (CE) Uimh. 2073/2005 ón gCoimisiún an 15 Samhain 2005 maidir le critéir mhicribhitheolaíocha le haghaidh earraí bia, arna leasú le Rialachán (UE) Uimh. 1086/2011 ón gCoimisíún an 27 Deireadh Fómhair 2011, arna léamh i gcomhar le hAirteagal 14(8) de Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail agus ceanglais ghinearálta dhlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta i gcúrsaí sábháilteachta bia, a léirmhíniú ar chaoi a chiallaíonn go bhféadfadh údarás inniúil de chuid Ballstát a mheas mar chatagóir neamhshábháilte, de réir Airteagal 14(1) agus (2) de Rialachán Uimh. 178/2002, catagóir bia arb ionann í agus feoil úr éanlaith chlóis ina n-aimsíodh miocrorgánach pataigineach seachas na séiritíopaí salmonella dá dtagraítear in Iarscríbhinn I, Caibidil 1, mír 1.28, de Rialachán Uimh. 2073/2005, arna leasú le Rialachán Uimh. 1086/2011.

(1) IO C 163 an 03.05.2021
Breithiúnas na Cúirte (an tOchtú Dlísheomra) an 28 Aibreán 2022 (iarraidh ar réamhrialú ón Augstākā tiesa (Senāts) – an Laitvia) – SIA “PRODEX” v Valsts ieņēmumu dienests

(Cás C-72/21) (1)

(Tarchur chun réamhrialú - Aontas Custaim - Comhtharaif chustaim - Ainmníocht Chomhcheangailte - Ceannteidil taraife - Fo-cheannteideal 4418 20 - Raon feidhme - Doirse agus a bhfrámaí agus tairseacha - Cláir SMD agus múnluithe - An chéad chuid de riail ghinearálta 2(a) maidir le léirmhíniú na hAinmníochta Comhcheangailte - Earra neamhiomlán nó neamhchríochnaithe - Coincheap)

(2022/C 237/18)

Teanga an cháis: an Laitvis

An chúirt a rinne an tarchur

Augstākā tiesa (Senāts)

Páirtithe sna príomhimeachtaí

Iarratasóir: SIA “PRODEX”

Cosantóir: Valsts ieņēmumu dienests

An chuid oibríochtúil

Ní mór an fo-cheannteideal 4418 20 den Ainmníocht Chomhcheangailte, arna léamh i gcomhar leis an gcéad chuid den riail ghinearálta 2(a) maidir le léirmhíniú na hAinmníochta sin, a leagtar amach in Iarscríbhinn I de Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim, sa leagan a eascraíonn as Rialachán Cur Chun Feidhme (AE) Uimh. 1001/2013 ón gCoimisiún an 4 Deireadh Fómhair 2013, a léirmhíniú ar chaoi a chiallaíonn go gcumhdaítear leis, mar earraí ar leith, na hearraí a thuairiscítear mar chláir agus múnluithe adhmaid, lena léirítear go hoibiachtúil leis an bpróifíl agus an bailchríoch maisiúil díobh go bhfuil siad deartha lena n-úsáid chun frámaí agus tairseacha de chuid doirse a mhonarú, fiú má tá siad neamhiomlán nó neamhchríochnaithe, ar choinníoll go ndeachaigh na hearraí sin trí phróisis lenar fágadh gur féidir iad a úsáid chun na críocha sin amháin agus go bhfuil buntréithe na n-earraí críochnaithe acu dá bhrí sin.

(1) IO C 138 an 19.04.2021